Câți bani vor primi cei implicați în alegerile locale și europarlamentare din 9 iunie. Guvernul a aprobat vineri o ordonanță de urgență care stabilește, printre altele, nivelul indemnizațiilor care vor fi acordate celor ce-și vor desfășura, la alegerile din 9 iunie, activitatea în cadrul birourilor electorale și nu numai.
Potrivit documentului, alegerile pentru membrii din România în Parlamentul European din anul 2024 și pentru autoritățile administrației publice locale din anul 2024 să vor desfășura în aceeași zi, duminică, 9 iunie 2024.
Perioada electorală pentru alegerile din data de 9 iunie 2024 va începe la data de 12 martie 2024 și să va încheia în termen de 3 zile de la publicarea rezultatului alegerilor în Monitorul Oficial al României.
De asemenea, pentru buna desfășurare a alegerilor din data de 9 iunie, cheltuielile pentru amenajarea și dotarea secțiilor de votare din țară se vor asigura din bugetele locale ale municipiilor, oraşelor, comunelor şi sectoarelor municipiului Bucureşti.
Câți bani vor primi cei implicați în alegerile locale și europarlamentare din 9 iunie
La alegerile din data de 9 iunie 2024, pentru activitatea desfășurată în cadrul birourilor electorale și pentru suportul tehnic al acestora se acordă următoarele indemnizații:
- a) 330 de lei pe zi de activitate pentru președinții birourilor electorale ale secțiilor de votare din ţară, locțiitorii acestora și operatorii de calculator;
- b) 240 de lei pe zi de activitate pentru membrii birourilor electorale ale secțiilor de votare din ţară, alții decât cei prevăzuți la lit. a);
- c) 300 de lei pe zi de activitate pentru președinții birourilor electorale de circumscripție județeană, ai birourilor electorale ale sectoarelor municipiului București și pentru președintele biroului electoral de circumscripție a municipiului București, pentru locțiitorii acestora, precum și pentru ceilalţi membri ai acestor birouri electorale;
- d) 300 de lei pe zi de activitate pentru președinții birourilor electorale de circumscripție comunală, orășenească și municipală, precum și pentru locțiitorii acestora;
- e) 170 de lei pe zi de activitate pentru membrii birourilor electorale de circumscripție comunală, orășenească și municipală;
- f) 170 de lei pe zi de activitate pentru informaticieni;
- g) 170 de lei pe zi de activitate pentru personalul tehnic auxiliar al birourilor electorale de circumscripție, precum şi pentru statisticienii acestora, acolo unde este cazul;
- h) 350 de lei pe zi de activitate pentru preşedintele Biroului Electoral Central, locţiitorul acestuia şi ceilalţi membri ai Biroului Electoral Central;
- i) 250 de lei pe zi de activitate pentru personalul tehnic auxiliar al Biroului Electoral Central, precum şi pentru statisticienii acestuia;
- j) 330 de lei pe zi de activitate pentru președintele biroului electoral pentru secțiile de votare din străinătate, pentru locțiitorul acestuia, precum și pentru ceilalţi membri ai acestui birou electoral;
- k) 250 de lei pe zi de activitate pentru personalul tehnic auxiliar al biroului electoral pentru secțiile de votare din străinătate, precum şi pentru statisticienii acestuia;
- l) 730 de lei pe zi de activitate pentru preşedinţii și locțiitorii birourilor electorale ale secţiilor de votare din străinătate;
- m) 660 de lei pe zi de activitate pentru membrii birourilor electorale ale secţiilor de votare din străinătate care îndeplinesc și atribuțiile operatorilor de calculator;
- n) 600 de lei pe zi de activitate pentru membrii birourilor electorale ale secţiilor de votare din străinătate, alții decât cei prevăzuți la lit. l) şi m).
Indemnizații de protocol și indemnizații pe zi de activitate
Totodată, membrii birourilor electorale, operatorii de calculator, personalul tehnic auxiliar, statisticienii, informaticienii, precum și personalul Ministerului Afacerilor Interne inclus în planurile de măsuri privind activitățile specifice din competență în vederea organizării și desfășurării în bune condiții a alegerilor din data de 9 iunie 2024, aprobate la nivelul Ministerului Afacerilor Interne și al Poliției Române, au dreptul la o indemnizație de protocol de 35 de lei de persoană pentru fiecare zi de activitate.
Personalul Ministerului Afacerilor Interne inclus în planurile de măsuri privind activitățile specifice din competență în vederea organizării și desfășurării în bune condiții a alegerilor din data de 9 iunie 2024, aprobate la nivelul Ministerului Afacerilor Interne și al Poliției Române, beneficiază de o indemnizație pe zi de activitate de 250 de lei.
Personalul Administraţiei Naţionale a Rezervelor de Stat şi Probleme Speciale, inclusiv personalul unităților subordonate acesteia, care asigură centralizarea, manipularea, transportul, livrarea, distribuirea, restituirea și/sau predarea hârtiei necesare tipăririi buletinelor de vot, respectiv preluarea hârtiei rămase neutilizată, au dreptul la o indemnizație de 170 de lei pe zi de activitate
Urmăriți Alba24.ro și pe Google News
Dacă ți-a plăcut articolul: